**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL MOKYKLINIO AUTOBUSO PERĖMIMO KLAIPĖDOS MIESTO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį mokyklinį M2 klasės autobusą „Mercedes-Benz Sprinter 514CDI“ ir perduoti jį, perėmus savivaldybės nuosavybėn, Klaipėdos Maksimo Gorkio pagrindinei mokyklai valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Į Klaipėdos miesto savivaldybę kreipėsi Lietuvos Respublikos švietimo ir mokslo ministerijos Švietimo aprūpinimo centras, kuris iš Europos Sąjungos struktūrinių fondų lėšų bendrai finansuojamo projekto „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002, vykdo M2 klasės autobusų „Mercedes-Benz Sprinter 514CDI“ skirstymą savivaldybėms.

Pagal savivaldybės pateiktą paraišką ir vadovaujantis Lietuvos Respublikos švietimo ir mokslo ministro 2017 m. balandžio 24 d. įsakymu Nr. V-272, Klaipėdos miesto savivaldybei numatyta skirti vieną autobusą. Šis autobusas turi būti perduotas valdyti, naudoti ir disponuoti patikėjimo teise Klaipėdos Maksimo Gorkio pagrindinei mokyklai.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos Maksimo Gorkio pagrindinei mokyklai valdyti, naudoti ir disponuoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas ilgalaikis materialusis turtas.

Teikiame svarstyti šį sprendimo projektą.

PRIDEDAMA. 2017-05-08 Lietuvos Respublikos švietimo ir mokslo ministerijos Švietimo aprūpinimo centro rašto Nr. (31.2)-ESGA-4-11 kopija, 3 lapas.

Turto skyriaus vedėjas Edvardas Simokaitis